A Bizottság határozata
(1999. szeptember 9.)
a szőlőterületekre vonatkozó alapfelmérések és időközi statisztikai felmérések adatainak gépi olvasásra alkalmas formába történő átírására vonatkozó kód és egységes szabályok megállapításáról szóló 79/491/EGK és 80/765/EGK határozatok módosításáról
(az értesítés a C(1999) 2703. számú dokumentummal történt)
(1999/661/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2329/98/EK tanácsi rendelettel [1] módosított, a szőlőterületek statisztikai felméréseiről szóló, 1979. február 5-i 357/79/EGK tanácsi rendeletre [2] és különösen annak 4. cikke (2) és (4) bekezdésére, 5. cikke (5) és (6) bekezdésére és 6. cikke (4) bekezdésére,
(1) mivel a 357/79/EGK tanácsi rendelet előírja azt, hogy a tagállamoknak földrajzi egységekre lebontva, táblázatok formájában kell benyújtaniuk a Bizottság felé a szőlőterületekre vonatkozó alap- és időközi felmérések eredményeit;
(2) mivel a 357/79/EGK tanácsi rendelet előírja azt, hogy a szőlőterületekre vonatkozó felmérések eredményeit elektronikusan feldolgozó tagállamoknak az eredményeket gépi olvasásra alkalmas formában kell benyújtaniuk a Bizottságnak;
(3) mivel a Bizottság az alapfelmérésekre vonatkozó 79/491/EGK határozatban [3], illetve az időközi felmérésekre vonatkozó 80/765/EGK határozatban [4] rögzítette és kódokkal látta el azon földrajzi egységeket, amelyekre a szőlőterületekre vonatkozó felmérések eredményeit le kell bontani;
(4) mivel a tagállamokon belüli földrajzi egységek bizonyos változásai következtében szükségesnek bizonyult a 79/491/EGK határozat II. mellékletének és a 80/765/EGK határozat II. mellékletének kicserélése a szőlőterületekre vonatkozó alap- és időközi felmérések eredményeinek a tagállamok által történő továbbítása céljából;
(5) mivel az e határozatban előírt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A tagállamokon belüli földrajzi egységek változásai következtében a 79/491/EGK határozat II. mellékletének és a 80/765/EGK határozat II. mellékletének helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1999. szeptember 9-én.